
EUSKADIKO KULTURA ETA SORMEN BARRUTIAREN (BDCC) KOMUNIKAZIO-AHOLKULARITZAKO ZERBITZUA KONTRATATZEKO OINARRI TEKNIKOEN AGIRIA. ERAKUNDE HORI EUSKADIKO TEKNOLOGIEN ETA EZAGUTZA APLIKATUAREN INDUSTRIEN KLUSTERREAN (GAIA) DAGO.

1. [bookmark: _TOC_250010]XEDEA
Plegu honen xedea da enpresa bat edo bi hautatzea, GAIA CLUSTERRAri, BDCCren proiektuaren esparruan, komunikazio-aholkularitzako zerbitzua eman diezaioten, BDCCk diseinatutako komunikazio-estrategia ezartzen jarraitzeko, bereziki hurrengo urtean, 2026an, BDCCren komunikaziorako lehenetsitako arlo nagusietan. GAIA CLUSTERRAren baitako proiektu bat da BDCC, eta azken hori da plegu honen erakunde kontratatzailea. Hemendik aurrera, BDCC edo BDCC taldea aipatzen denean, GAIA CLUSTERRA erakunde kontratatzailearen proiektua dela ulertuko da.

Plegu honen xedea da komunikazioan adituak diren enpresa bat edo bi kontratatzea, BDCC taldeari komunikazio-arloan aholkularitza eman diezaioten eta BDCCren komunikazio-estrategian lehenetsitako ildoak gauzatzeko behar diren ekintzak abian jar ditzaten.




Informazio gehiagorako: GAIAren webgunea



2. [bookmark: _TOC_250009]ZERBITZUAREN IRISMENA

Aurreko ataletan adierazitakoaren arabera, komunikazio-aholkularitza espezializatuko zerbitzua kontratatzea aurreikusten da, BDCC taldeari honako helburu hau lortzen laguntzeko: BDCC kultura- eta sormen-industrien (KSIen) euskal ekosistemako erreferente bihurtzea, euskal kultura- eta sormen-sektoreko enpresak eta profesionalak konektatzeko eta ekintzailetza-, lankidetza- eta berrikuntza-prozesuetan nahiz lehiakortasuna hobetzeko prozesuetan laguntzeko.
Aholkularitza aditua honako behar-eremu hauetan kontratatuko da, eta LOTETAN kontratatuko da:
1. LOTEA: komunikazio-aholkularitzako eta BDCCren honako komunikazio-ekintza hauek gauzatzeko zerbitzua. 
Enpresa esleipendunak aholkularitza eta laguntza emango dizkio BDCC taldeari honako zeregin hauetan:
· Prentsa-oharrak prestatzea eta gaur egun BDCCk dituen honako euskarri hauetan publiko xedea erakartzeko egiten diren kanpainak edo komunikazioak diseinatzea eta argitaratzea:
· Web-orrialdea: https://basquedcc.euskadi.eus/
· Gizarte-sareen kudeaketa: Youtube, Instagram eta Linkedin (hilean batez beste 20 argitalpen gizarte-sare bakoitzean).
· Post guztien irudia diseinatzea eta testuak sortzea.
· Instagram, Linkedin eta Youtube
· Egin beharreko komunikazioak prestatzea. Halaber, komunikazio motak hala eskatzen badu, BDCC taldeari publikoaren segmentazioari buruzko aholkularitza emango dio.
· BDCCk antolatutako jardunaldiak gauzatzea (BDCC  osteguna, BDCC Topaketa, Sendotze Programaren amaiera…), BDCCren ordezkaritza izatea komeni den ekitaldiak lehenestea, eta ekitaldi horietako bakoitzean helarazi beharreko mezuak edo ideia nagusiak zehaztea.
· Partekatutako emaitzak komunikazioaren ikuspegitik ebaluatzea, hileko komunikazio-txosten kualitatibo eta kuantitatiboaren bidez.
· BDCCren edukien estrategia koordinatzea, CRMaren (Hubspot) erabileraren eta mantentze-lanen bidez). Hubspot kudeatzea: mailingak bidaltzea (hilean gutxienez 6) eta kontaktuak kudeatzea. 
· Social Media Plan ezartzea Instagram, Linkedin eta Youtube gizarte-sareetan.
· BDCCren ekitaldien komunikazio-estaldura: BDCC osteguna (4 ekitaldi, argazki eta bideoekin), BDCC Topaketak (4 ekitaldi, argazkiekin) eta beste 6 ekitaldi/prestakuntza (argazkiekin).
· BDCCren Sendotze Programari dagokionez: enpresen pilulak gizarte-sareetan egitea (30 segundoko 30 bideo inguru), eta Sendotze Programaren amaiera-ekitaldiaren estaldura egitea (argazki eta bideoekin).
· Hileko koordinazio-bilerak, aurreko hileko gizarte-sareetako datuei eta komunikazio-inpaktuei buruzko txostenekin. 

Sortu beharreko emaitzak:
· Komunikazio-ekintza guztien inpaktuei buruzko txostena egitea (Gizarte Sareak, e-mail marketina, prentsa-oharrak, ekitaldiak…)
· Argitalpen eta eduki guztiak euskaraz zein gaztelaniaz landuko dira. Eta, beharbada, horietakoren bat ingelesez ere bai.
2. LOTEA: MAGAZINE BDCC ataleko edukiak mantentzeko zerbitzua.
· MAGAZINE izeneko BDCCren webguneko atalean edukiak sortzea.
· Helburua: euskal KSIek sustatutako jarduera eta eduki profesionalei ikusgarritasuna ematea, baita haien talentua balioan jartzea ere.
· Eduki mota: Euskadiko KSIetako enpresei eta erreferentziazko beste eragile batzuei elkarrizketak egitea, eta haiei buruzko erreportajeak eta albisteak sortzea.
· Edukiak sortzeko adierazleak:
· Elkarrizketak: 4 elkarrizketa 2027an
· Erreportajeak: 4 erreportaje 2027an
· Albisteak: 12 albiste 2027an

· Argitalpen eta eduki guztiek euskaraz eta gaztelaniaz egon beharko dute. Noizean behin, ingelesezko bertsio bat egon liteke. 

3. [bookmark: _TOC_250008]KONTRATUA EGIKARITZEKO BALDINTZA BEREZIAK
Nahitaezkoa izango da:
a) Lan-arloko eta gizarte-segurantzaren arloko araudia betetzea:

Kontratua egikaritzean, esleipendunak bete beharko ditu Europar Batasuneko zuzenbidean, Estatuko zuzenbidean, hitzarmen kolektiboetan edo Estatua lotzen duten nazioarteko zuzenbideko xedapenetan ezarritako gizarte- edo lan-arloko betebehar aplikagarriak.


b) Hizkuntza-baldintzak:

BDCCren eta enpresa esleipendunen arteko harremanetan euskara erabiliko da normalean. Kontratua gauzatzeari dagokionez, «euskara normalean erabiltzeak» honako hau esan nahi du:
· Ahozko komunikazioetan, kontratua gauzatzeko lanetan BDCCri zuzentzen zaizkion euskaraz dakiten langileek hasieran euskaraz egingo dute. Botere esleitzailea kontratua esleitzeari atxikitako langileei euskaraz zuzentzen bazaie, eta horiek euskara behar beste ez badakite, egikaritzeaz arduratzen den enpresak berehala beharrezko bitartekoak edo euskarazko hizkuntza-gaitasuna duten langileak jarri beharko ditu erabilgarri, kontratua egikaritzearen ondorioz BDCCrekin finkatutako harremana euskaraz bideratu ahal izan dadin.
· Idatzizko komunikazioak euskaraz eta gaztelaniaz idatziko dira, salbu eta igorleak euskaraz soilik idaztea aukeratzen badu.



4. [bookmark: _TOC_250007]METODOLOGIA

Kontratatutako enpresek BDCCren komunikazioan adituak diren harremanetarako pertsona bat edo bi izendatuko dituzte. Pertsona horiek izango dira zerbitzu bakoitzaren arduradunak:
1. LOTEA: Komunikazio orokorraren arloko aholkularitza-zerbitzua eta BDCCren komunikazio-ekintzak gauzatzea.
2. LOTEA: MAGAZINE BDCC ataleko edukiak mantentzeko zerbitzua: 

BDCCren taldea eta 1. LOTErako izendatutako komunikazio-adituak hilero bilduko dira, online edo aurrez aurre, BDCCren bulegoetan (Uribitarte Pasealekua, 3. solairua, 48001 – Bilbo, Bizkaia), honako hauetarako: 
· Komunikazio arloko erabakiak hartzea.
· Ekintza-plana zehaztea, komunikazio-ekintza zehatzen emaitzak ebaluatzea eta etengabeko komunikazio-ekintzen jarraipena egitea.
· Social Media arloan egindako aurrerapenak berrikustea, eta eduki berriak zehaztu eta sortzea.

BDCCko taldea, 1. LOTErako kontratatutako enpresako komunikazio-adituak eta 2. LOTErako izendatutako pertsonak (BDCCren webguneko Magazine ataleko edukiak sortzen adituak) hilero elkartuko dira, online edo aurrez aurre, BDCCren bulegoetan, Uribitarte Pasealekua, 3. solairua, 48001 – Bilbo, Bizkaia, honako hauetarako:
· MAGAZINE ataleko edukien sorreran egindako aurrerapenak berrikustea.

5. [bookmark: _TOC_250006]BALIABIDE TEKNIKOAK ETA GIZA BALIABIDEAK
Proposamenean zehaztu beharko dira zerbitzua emateko erabilgarri dauden baliabide teknikoak eta giza baliabideak. Lizitatzaileak berariaz izendatu beharko du pertsona bat zerbitzuaren arduradun nagusi gisa. Hauek izango dira pertsona horren eginkizun eta erantzukizun nagusiak:

	BDCCko taldearen solaskidea izatea eta harekin lankidetzan aritzea

	BDCCko taldeari komunikazio arloko aholkularitza ematea eta komunikazio-ekintzak gauzatzeaz arduratzea (BDCCren komunikazio-estrategiarekin bat etorriz). Horrek ez du eragotziko eguneroko jardunean taldeko beste pertsona bat edo batzuk ere egotea.

	BDCCko taldearekin hilean behin egingo diren bileretara joatea, enpresako beste pertsona aditu batekin batera.

	BDCCren komunikazioan hobekuntzak identifikatzea. Konponbideak proposatzea.

	Komunikazio-ekintzen aurrerapenaren eta garapenaren berri ematea, eta komunikazio-ekintzen emaitzei buruzko informazioa etengabe eguneratzea.

	Zerbitzuaren jarraipena eta kontrola egitea, egikaritze-epeak bermatuz.



Lizitatzaileak izendatutako pertsonak:
Urte osoan emango du zerbitzua, eta dagokion zerbitzua eskaini ahal izango duela bermatuko du. Izendatutako pertsonaren curriculum vitaea erantsi beharko da, eta bertan haren esperientzia eta enpresa esleipendunarekin duen kontratu bidezko lotura adierazi beharko dira. Profil horretarako, komunikazioan esperientzia duen pertsona bat aurreikusten da, bereziki KSIetan. Egiaztatutako C1 mailako euskara-profila aurkeztu beharko da.

Lizitazio honi dagozkion zerbitzuak eskaintzeko prestasuna eta erabilgarritasuna baloratuko dira, bai eta antzeko prozesuetan parte hartu izanaren erreferentziak eta esperientziak ere, tokikoak edota nazioartekoak.
[bookmark: _TOC_250005]
6. EGIKARITZE-EPEA
Egikaritze-epea kontratua sinatzen denetik 2027ko abenduaren 31ra artekoa izango da.


7. [bookmark: _TOC_250004]ZERBITZUAREN JARRAIPENA

[bookmark: _TOC_250003]Gauzatutako komunikazio-ekintzei buruzko txostena BDCCko taldeari aurkeztea bereziki garrantzitsua izango da. Horrenbestez, enpresa esleipendunek nahitaez aurkeztu beharko diote hilero BDCCko taldeari komunikazio-ekintzen jarraipenari buruzko txosten eguneratua, BDCCren komunikazio-estrategiaren arabera eta, bereziki, lehenetsitako komunikazio-ekintzei dagokienez..



8. KONFIDENTZIALTASUNA

Pertsona kontratistak eta enpresa kontratistak konpromisoa hartzen dute BDCCko taldeak emandako edo beste iturri batzuen bidez ezagututako informazio guztia isilpean gordetzeko, eta ezein pertsona fisiko edo juridikori ez jakinarazteko, lanen ardura duten beren plantillako langileei izan ezik. Informazioa hirugarrenek ezagutzea eragotziko dute, baita zabarkeriaren ondorioz ere. Halaber, ez dute BDCCko taldeak (GAIA CLUSTERRA) emandako edo beste iturri batzuen bidez ezagututako informazioa erreproduzituko, eraldatuko edo, oro har, erabiliko, kontratatutako zerbitzuak behar bezala emateko ez bada.

9. [bookmark: _TOC_250002]BALDINTZA EKONOMIKOAK
Deskribatutakoaren arabera, aurrekontua eta hari lotutako ziurtagiria honako hauek osatzen dituzte:
· Eskaera honetarako gehieneko aurrekontua honako hau da:
· 1. LOTEA: komunikazio-aholkularitza emateko eta BDCCren komunikazio-ekintzak ezartzeko zerbitzua: LAUROGEITA BI MILA ETA BOSTEHUN MILA EURO (82.500 €), gehi dagokion BEZa.

· 2. LOTEA: BDCC MAGAZINE ataleko edukiak mantentzeko zerbitzua: HOGEITA BI MILA EURO (22.000 €), gehi dagokion BEZa
· Aurkeztutako eskaintzetan, ordainsarien eta sortuko diren gastuen zenbateko osoa adierazi beharko da, dagokion BEZa sartu gabe.
· GAIA CLUSTERRAk neurriz kanpokotzat edo ausartegitzat jotako eskaintza ekonomikoak baztertu ahal izango ditu, azaleko 16. klausulan zehaztutako irizpideari jarraituz.
Aurrekoarekin bat etorriz, proiektuaren egikaritze-faserako ziurtagiri bat egingo da, eta bi zatitan ordainduko da: % 50 proiektuaren hasieran eta % 50 egikaritze-epea amaitzean.

10. [bookmark: _TOC_250001]ESLEIPEN-IRIZPIDEAK

Esleipen-irizpideak hornitzailea hautatzeko kontuan hartuko diren elementuak dira, eta BDCC taldearen (GAIA CLUSTERRA) premiak hobekien asetzen dituzten eskaintzak identifikatzea dute helburu. Eskaintzak 0tik 100 puntura baloratuko dira, atal bakoitzean aurrez ezarritako irizpideak eta horien puntuazioa kontuan hartuta. Gehienez 100 puntu lortu daitezke.
Izaera subjektiboko nahiz objektiboko puntuak azaleko 15. eta 16. klausuletan ezarritako haztapen-irizpideen arabera esleituko dira.

11. [bookmark: _TOC_250000]ESKAINTZARI BURUZKO KONTSULTAK

Eskaintza teknikoari edo agiriaren edukiari buruzko edozein argibide eskatzeko, judit@gaia.es eta vidorreta@gaia.es helbide elektronikoetara idatz daiteke, edo (+34) 627 671 552 telefono-zenbakira deitu daiteke.

